เงินบาทปิดตลาด 30.91/93 บาท
ธนาคารซีไอเอ็มบีไทย รายงาน เงินบาทปิดตลาดเย็นนี้อยู่ที่ระดับ 30.91/93 ปรับตัวอ่อนค่าตามภูมิภาค
2 ก.พ. 2555

ธนาคารซีไอเอ็มบีไทย รายงาน เงินบาทปิดตลาดเย็นนี้อยู่ที่ระดับ 30.91/93 ปรับตัวอ่อนค่าตามภูมิภาค
นักบริหารเงินจากธนาคารซีไอเอ็มบี ไทย เปิดเผยว่า เงินบาทปิดตลาดเย็นนี้อยู่ที่ระดับ 30.91/93 บาท/ดอลลาร์ ปรับตัวอ่อนค่าจากเปิดตลาดช่วงเช้าที่ระดับ 30.88/90 บาท/ดอลลาร์ เคลื่อนไหวในทิศทางเดียวกันกับภูมิภาค โดยเงินบาทไปทำโลว์ที่ระดับ 30.87 บาท/ดอลลาร์ และทำไฮที่ระดับ 30.95 บาท/ดอลลาร์
"(เงินบาท)ค่อนข้างทรงตัว เคลื่อนไหวในทิศทางเดียวกันกับภูมิภาค เหมือนจะมีเงินทุนไหลเข้ามา" นักบริหารเงิน กล่าว
คืนนี้มีการประกาศตัวเลขการขอรับสวัสดิการการว่างงานของสหรัฐ และรอดูความคืบหน้าการแก้ปัญหาหนี้สาธารณะของประเทศกรีซ ส่วนตัวเลขที่สำคัญต้องรอคืนวันศุกร์ที่จะมีการประกาศตัวเลขการจ้างงานนอกภาคเกษตรกรรมของสหรัฐ
สำหรับความเคลื่อนไหวของค่าเงินสกุลหลักต่างประเทศที่สำคัญ เงินยูโรอยู่ที่ระดับ 1.3150/3154 ดอลลาร์/ยูโร ปรับตัวอ่อนค่าจากระดับ 1.3180/3185 ดอลลาร์/ยูโร ส่วนเงินเยนอยู่ที่ระดับ 76.08/11 เยน/ดอลลาร์ ปรับตัวแข็งค่าจากระดับ 76.11/15 เยน/ดอลลาร์
ทั้งนี้ นักบริหารเงินประเมินการเคลื่อนไหวของเงินบาทในวันพรุ่งนี้มีแนวโน้มแข็งค่า โดยมองกรอบไว้ระหว่าง 30.80-31.00 บาท/ดอลลาร์เช่นเดิม